Neuvoston päätöslauselma, annettu 9 päivänä kesäkuuta 1997, DNA-analyysitulosten vaihdosta



Virallinen lehti nro C 193 , 24/06/1997 s. 0002 - 0003



NEUVOSTON PÄÄTÖSLAUSELMA, annettu 9 päivänä kesäkuuta 1997, DNA-analyysitulosten vaihdosta (97/C 193/02) EUROOPAN UNIONIN NEUVOSTO, joka katsoo, että DNA-analyysitulosten vaihdosta voi olla merkittävää hyötyä rikosten tutkinnassa, on sitä mieltä, että DNA-analyysitulosten vaihdon rikosten tutkimiseksi on rajoituttava DNA-molekyylin ei-koodaavasta osasta peräisin olevan tiedon vaihtoon, korostaa olevan siksi erittäin tärkeää, että jäsenvaltiot vaihtavat keskenään DNA-tutkimustuloksiaan, ottaa huomioon aloitteet, joita toteutetaan Euroopan unionin tasolla ihmisillä käytävän kaupan ja lasten seksuaalisen hyväksikäytön torjunnasta vastaavien henkilöiden kannustus- ja vaihto-ohjelman (STOP) puiteissa (1), ottaa huomioon muilla kansainvälisillä foorumeilla jo käynnistetyt aloitteet, katsoo, että DNA-tutkimukseen voi liittyä sekä teknisiä, oikeudellisia, poliittisia että eettisiä näkökohtia, jotka on otettava asianmukaisesti huomioon kehitettäessä edelleen yhteistyötoimintaa, ottaa huomioon määräykset, jotka henkilötietojen suojasta on annettu yksilöiden suojelusta henkilötietojen automaattisessa tietojenkäsittelyssä tehdyssä Euroopan neuvoston yleissopimuksessa n:o 108 (Strasbourg, 28 päivänä tammikuuta 1981), henkilötietojen käytön sääntelemisestä poliisialalla 17 päivänä syyskuuta 1987 annetussa Europaan neuvoston ministerikomitean suosituksessa N:o (87) 15 ja DNA-analyysin käytöstä rikosoikeudessa 10 päivänä helmikuuta 1992 annetussa Europaan neuvoston ministerikomitean suosituksessa N:o (92) 1, toteaa, että DNA-markkereiden standardointi on edellytys sille, että DNA-analyysitulosten vaihdolla on merkitystä, on todennut, että Euroopan unionissa on mahdollista edetä DNA-analyysitulosten vaihdossa vasta sitten, kun jäsenvaltioiden tietopankit ensin toimivat hyvin, ON ANTANUT TÄMÄN PÄÄTÖSLAUSELMAN: I KANSALLISTEN DNA-TIETOPANKKIEN PERUSTAMINEN 1. Jäsenvaltioita kehotetaan harkitsemaan kansallisten DNA-tietopankkien perustamista. 2. Jotta DNA-analyysituloksia voitaisiin vaihtaa jäsenvaltioiden kesken, jäsenvaltioita rohkaistaan perustamaan nämä tietopankit samojen standardien mukaisesti niiden yhteensopivuudesta huolehtien. Vaihtomahdollisuus rajataan koskemaan vain DNA-molekyylien ei-koodaavasta osasta peräisin olevia tietoja, koska kyseisen osan ei yleisesti oleteta sisältävän tietoja erityisistä perinnöllisistä ominaisuuksista. 3. Jäsenvaltioiden on otettava huomioon ICPO-Interpolin käynnissä olevien DNA-tutkimusten tulokset perustaessaan tietokonejärjestelmää DNA-analyysituloksien hallintaa varten. II DNA-TEKNIIKOIDEN STANDARTOINTI 1. Käytettävän yhteisen standardin valinta tehdään tutkimusten perusteella. 2. Jotta DNA-analyysituloksia voidaan vaihtaa eurooppalaisella tasolla, jäsenvaltioita rohkaistaan laatimaan DNA-analyysien tulokset mieluiten samoja DNA-markkereita käyttäen. III OIKEUDELLISET TAKEET 1. Kukin jäsenvaltio päättää itse ehdoista DNA-analyysitulosten tallentamiselle kansalliseen tietopankkiin ja rikoksista, joiden johdosta niitä voidaan tallentaa. 2. DNA-materiaalin ottamiseen DNA-analyysitulosten tallentamista varten on sisällytettävä takeet kyseisen henkilön ruumiillisen koskemattomuuden suojaamisesta. 3. Henkilötietoja koskevan kansallisen lainsäädännön on oltava sopusoinnussa Euroopan neuvoston yleissopimuksen N:o 108 kanssa. Euroopan neuvoston ministerikomitean suositus N:o (87) 15 ja Euroopan neuvoston ministerikomitean suositus N:o (92) 1 on tarvittaessa otettava huomioon. IV DNA-ANALYYSITULOSTEN VAIHTO EUROOPPALAISELLA TASOLLA 1. Neuvosto kiirehtii tietojenvaihtojärjestelmän perustamista koskevia jatkoselvityksiä. Tällä voitaisiin tarkoittaa yhteensopivien kansallisten DNA-tietopankkien verkon perustamista. Järjestelmän on tarjottava riitävät takeet henkilötietojen turvallisuudelle ja suojaamiselle. 2. Tällaisen tietojenvaihdon järjestäminen on rajoitettava DNA-analyysitietoihin, joita kesekenään vertaamalla voidaan saada selvielle, onko tiedostossa henkilöä koskeva tieto ja voidaanko henkilö yhdistää jonkin rikoksen seurauksena löytyneisiin jälkiin. 3. Eurooppalaisen DNA-tietopankin perustamista on harkittava seuraavana vaiheena sen jälkeen, kun on luotu tarpeelliset edellytykset DNA-analyysitulosten vaihdolle. 4. Harkitaan, mikä olisi tarkoituksenmukainen Europolin asema. V PÄÄTELMÄ Neuvosto kehottaa puheenjohtajavaltiota esittämään sille vuoden kuluessa tämän päätöslauselman antamisesta päätöslauselman täytäntööpanoa koskevia konkreettisia suosituksia. (1) Yhteinen toiminta, hyväksytty 29. marraskuuta 1996 (EYVL N:o L 322, 12.12.1996, s. 7).